WCF - Message Exchange Patterns (MEPs) - CodeProject 10,825,212 members
Nice article, Jeneesh K. Velayudhan5-Aug-14 1:32 Thanks. Thakadu Kamp Ghanzi
THAKADU KAMP EN LODGE
PERFEKTE BEKOSTIGBARE AKKOMMODASIE VIR DIE OP SELF-RY TOERE NABY GHANZI IN BOTSWANA
Temba besprekings kantoor ure alleen. Tel. + 27 (0) 21 855 0395
Address: Thakadu Farm, Ghanzi, Botswana
AANLYN BESPREKINGS EN PRYS
Thakadu Lodge en Kamp is omtrent 5 km suid van Ghanzi in otswana. Hierdie pragtige kamp, wat op ‘n wildplaas geleë is, kyk op ‘n natuurlik pan uit wat regdeur die jaar water het en deur stokou hardekool-bome omring is.
Die pan los ‘n yslike verskeidenheid voëls. Talle boksoorte besoek die watergat om hul dors te les en die gaste by Thakadu geniet dit terdeë. Jy sal onder andere elande, springbokke, wildebeeste ensovoorts sien. Jy kan dalk selfs die gebrul van ‘n leeu hoor.
By Thakadu is jy nie net naby aan Ghanzi nie, maar jy is ook in die natuur terwyl jy gerieflike fasiliteite teen bekostigbare pryse geniet.
Die restaurant en kroeg by Thakadu is basies, gerieflik, die kos is goed en die gasvryheid is werklik buitengewoon. Jy kan selfs toegang kry tot hoëspoed-internet terwyl jy ‘n koue bier of ‘n heerlike en bekostigbare maaltyd geniet. Maak nie saak wat jy verkies nie: Chris, Janette en hul personeel by Thakadu-Kamp is reg om jou te pamperlang.
Thakadu Lodge kan maklik met ‘n gewone sedanmotor bereik word. Die laaste 3 km is ‘n grondpad, dus sal jy stadig moet ry indien jy ‘n sedanmotor bestuur. Jou motor sal net ‘n dun stoflagie hê as jy by Thakadu aankom – jy moet darem kan wys dat jou motor op safari was!
Dit is die ideale oornagpunt tussen Maun en Namibië, of Suid-Afrika, maar jy moet regtig probeer om ‘n bietjie langer te bly. Jy sal die omgewing eers teen die tweede aand begin waardeer.
Thakadu bied ‘n verskeidenheid gerieflike tog bekostigbare akkommodasie aan.
Die chalets is hoofsaaklik van plaaslike materiale gebou, lugversorg, ruim met drie beddens en ‘n baie groot badkamer.
Die en-suite meru-tente is bietjie minder luuks, maar steeds ruim met alle geriewe wat jy na ‘n lang dag agter die stuurwiel sal geniet.
Al die chalets en meru-tente het ‘n groot dek en tee-/koffie-stasies.
Die kampterrein is baie goed toegerus met elektriese punte en pragtige gemeenskaplike ablusieblokke.
Die volgende aktiwiteite kan gereël word: perdritte, wildbesigtiging op staptogte, stap saam met die San, tradisionele San-danse en begeleide ritte in die omgewing.
Thakadu Lodge word deur die eienaars bestuur, en hulle gaan regtig uit hul pad om seker te maak dat jy jou verblyf geniet. Hulle sien daarna uit om jou en jou gesin met ware Ghanzi gasvryheid te bederf.
Van Thakadu sal dit jou drie uur neem om te ry met die Trans-Kalahari hooweg tot in Kang, waar jy by Kang Ultra Stop kan oornag. Naby Maun kan jy by Thamalakane Rivier lodge of by Island Safari Lodge bly. Maun is die plek vanwaar jy die Okavango delta sal besoek. Naby Gaborone beveel ons Mokolodi Natuur Reservaat aan vir die wat selfsorg akkommodasie verkies. By Francistown akkommodasie kan jy akkommodasie soos Thapama Hotel, Marang Gardens hotel en Woodlands selfsorg akkommodasie bespreek.
Jy kan baie maklik van Thakadu Kamp tot in Windheok in een dag ry. Windhoek Country Club en Casino was Namibië en Windhoek se eerste vyfster hotel. Vanaf Windhoek kan jy die Etosha Nasionale park besoek. Hier beveel ons die Etosha Lodge net suid van die park aan.
Thakadu kamp beveel aan dat jy Zimbabwe besoek na jou besoek aan Botswana. Ons gunsteling bestemming is die Karibadam en Spurwing Island in die Matusadona Nasionale park. Naby die Great Zimbabwe monument beveel ons die Lodge at the Ancient City aan Die Leopard Rock hotel in die Bvumbaberge is ons gunsteling in die Oostelike hooglande en dalk Zimbabwe se beste hotel.